《次韵月上人秋夜见寄》
宋代·释道潜

冥鸿振鹭想仪形，数日新秋入梦清。丹壑流泉依旧否，碧岩丛桂几时生。

风来玉户凉初集，露泫银河色渐明。黾勉酬君无妙语，夜光鱼目愧相并。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。